ΕΝΔΕΙΚΤΙΚΕΣ ΑΠΑΝΤΗΣΕΙΣ
Θέμα 4ο 
α) Ένα σύγχρονο εργοστάσιο – μηχανουργείου τα βασικά τμήματα που πρέπει να έχει είναι:
1. Τμήμα Διοίκησης
2. Τμήμα Μελετών και Έρευνας
3. Τμήμα Παραγωγής
4. Τμήμα Ποιοτικού Ελέγχου
5. Εμπορικό Τμήμα. 
β) Ο σκοπός του τμήματος Ποιοτικού ελέγχου είναι η συνεχής παρακολούθηση της ποιότητας των προϊόντων τα οποία παράγονται, ώστε ν’ ανταποκρίνονται στις προκαθορισμένες προδιαγραφές και απαιτήσεις. Πρέπει να γίνεται με τέτοιο τρόπο η παρακολούθηση της ποιότητας, ώστε να εξακριβώνεται αμέσως η παραγωγή ελαττωματικών προϊόντων.
Στην περίπτωση που διαπιστωθεί η παραγωγή κακής ποιότητας προϊόντων, αυτή διακόπτεται άμεσα και αντιμετωπίζεται η κατάσταση, ώστε να συνεχιστεί απρόσκοπτα η παραγωγική διαδικασία.
Καθοριστικό ρόλο στην επίτευξη παραγωγής προϊόντων με συγκεκριμένες προδιαγραφές διαδραματίζει το Εργαστήριο Μετρολογίας. Εδώ διεξάγεται η μέτρηση και ο έλεγχος των διαστάσεων και ανοχών των παραγόμενων προϊόντων.

